FOCUS พุ่งกระฉูด 12% รับข่าว COD โรงงานร่วมทุนจัดการขยะฉะเชิงเทราฉลุย
FOCUS พุ่งกระฉูด 14% รับข่าว COD โรงงานร่วมทุนจัดการขยะฉะเชิงเทราฉลุย โดย ณ เวลา 15.37 น. ราคาอยู่ที่ 1.88 บาท บวก 0.20 บาท หรือ 11.90% สูงสุดที่ 1.94 บาท ต่ำสุดที่ 1.68 บาท ด้วยมูลค่าซื้อขาย 14.65 ล้านบาท
26 เม.ย. 2562

ผู้สื่อข่าวรายงานว่า ราคาหุ้น บริษัท โฟคัส ดีเวลลอปเม้นท์ แอนด์ คอนสตรัคชั่น จำกัด (มหาชน) หรือ FOCUS ล่าสุด ณ เวลา 15.37 น. อยู่ที่ 1.88 บาท บวก 0.20 บาท หรือ 11.90% สูงสุดที่ 1.94 บาท ต่ำสุดที่ 1.68 บาท ด้วยมูลค่าซื้อขาย 14.65 ล้านบาท

FOCUS เปิดเผยว่า ตามที่บริษัทได้ร่วมลงทุนกับ Wheig S.A.S.,France ซึ่งในเวลาต่อมาได้โอนการลงทุนให้กับบริษัทในเครือคือ Wheig Asia Limited, Hong Kong จัดตั้งบริษัท โฟคัส เวก คอร์ปอเรชั่น จำกัด เพื่อลงทุนในโครงการบริหารจัดการขยะของ บริษัท โฟคัส เวก บางนา จำกัด นั้น โรงงานบริหารจัดการขยะของบริษัทย่อยดังกล่าวได้เริ่มดำเนินการเชิงพาณิชย์ (COD) แล้วตั้งแต่วันที่ 19 เม.ย.62
อนึ่ง โรงงานดังกล่าวตั้งอยู่ใน อำเภอแปลงยาว จังหวัดฉะเชิงเทรา โครงสร้างรายได้ ประกอบด้วยรายได้ค่ากำจัดขยะ (Tipping Fee) สินค้าที่ได้จากการคัดแยกขยะรีไซเคิลและเชื้อเพลิงจากขยะ (Refuse Derived Fuel หรือ RDF) กำลังการผลิตสูงสุด ประมาณ 200 ตันขยะต่อวัน กลุ่มลูกค้าเป้าหมาย ศูนย์การค้าขนาดใหญ่ ห้างค้าปลีก ห้างค้าส่ง ห้างสรรพสินค้า ฯลฯ